OpenLLM-France/wikimedia huggingface dataset:
# Micurà de Rü

Micurà de Rü (nom oficial Nikolaus Bacher; Rü prop de San Ćiascian (al. St. Kassian / it. San Cassiano), Badia, 4 de desembre de 1789 - Wilten, Innsbruck, 29 de març de 1847) fou un lingüista ladí de nacionalitat austríaca.
Micurà de Rü fou el fill més petit de quatre d'una família de pagesos alpins. Va estudiar filosofia i teologia a Innsbruck, Trento i Salzburg. El 1814 fou ordenat sacerdot a Salzburg. Va estar anys en diverses parròquies d'Àustria. Fou també capellà castrense i professor en una escola militar per a nois de Milà. Fou també, per un breu període, lector d'italià a la Universitat d'Innsbruck.
Però, a més de la seva dedicació sacerdotal, el seu interès fou per la seva llengua materna, el ladí. En publicà una gramàtica el 1833, amb el títol Versuch einer Deütsch-Ladinischen Sprachlehre – Erstmalige Planung einer gesamtdolomitenladinischen Schriftsprache ("Esbós de gramàtica alemany-ladí. Primera proposta per a una llengua escrita unificada ladina"). Com indica el títol, la idea essencial d'aquesta gramàtica és la proposta d'una llengua escrita unificada per a tots els ladins.
L'Istitut Ladin "Micurà de Rü" a San Martin de Tor, institut per a la protecció i difusió del ladí, porta el seu nom.

## Notes

* ↑ Pel que fa al nom ladí, Micurà és la forma ladina del nom Nicolau; de Rü és el llogaret de naixença.
* ↑ En aquell moment, el Tirol del Sud formava part d'Àustria.

## Bibliografia

* Lois Craffonara: Micurá de Rü – Nikolaus Bacher (1789 - 1847): Leben und Werk. In: Ladinia, 18, 1994, p. 5–133
* Micurà de Rü: Versuch einer Deütsch-Ladinischen Sprachlehre. In: Ladinia, 19, 1995 (reprint de l'edició de 1833, editada i anotada per Lois Craffonara)

## Enllaços externs

* Pàgina de l'Istitut Ladin "Micurà di Rü", amb explicació del nom i biografia de Micurà de Rü (consultable en ladí, italià, alemany i anglès)
# Mictlancihuatl

En la mitologia asteca, Mictlancihuatl era una deessa que regia els inferns juntament amb el seu marit, Mictlantecuhtli.

## Referències

* ↑ Miller i Taube, 1993, p. 113.

## Bibliografia

* Miller, Mary. An Illustrated Dictionary of the Gods and Symbols of Ancient Mexico and the Maya (en anglès). Thames & Hudson, 1993. ISBN 0-500-27928-4. OCLC 59601185.
# Mianwali

Mianwali (urdú میانوالی) és una ciutat i municipi del Pakistan, capital del districte de Mianwali al Panjab (Pakistan) situada 32° 34′ 60″ N i 71° 32′ 60″ E. Segons el cens de 1998 tenia una població de 79.996 habitants i la població estimada el 2007 era de 110.359 habitants. El 1901 tenia només 3.591 habitants. La llengua principal és el seraiki i la població és majoritàriament hindko.
La ciutat fou fundada per Sayyid Mian Ali; el seu fill Mian Sultan Zakria, que va exhibir poders sobrenaturals des de jove, va fundar una capella que porta el seu nom (segle xvi). La família dels Mian de Mianwali encara viuen a la ciutat i els seus membres tenen reputació de sants. Va passar als britànics el 1849 i fou declarada capital del districte el 9 de novembre de 1901. La municipalitat es va establir el 1903.

## Bibliografia

* "Gazetteer of the Mianwali district 1915" per Sang-e-Meel Publications, Lahore, Pakistan
* "Tareekh-e-Niazi Qabail"
* "Wichara Watan" per Harish Chander Nakra, Nova Delhi, Índia
* Henry George Raverty, Notes on Afghanistan and Baluchistan, Indus Publications, Karachi

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Mianwali Arxivat 2014-12-19 a Wayback Machine.
* Mianwali
* Seraiki Arxivat 2012-02-24 a Wayback Machine.
# Milvus aegyptius

Milvus aegyptius és el nom científic d'un ocell rapinyaire de la família dels accipítrids (Accipitridae). Es troba a l'Àfrica subsahariana i el sud de la península Aràbiga. El seu estat de conservació es considera de risc mínim.
Està format per dues subespècies, M. a. aegyptius i M. a. parasitus, que diversos autors ubiquen dins Milvus migrans. Viuen en hàbitats variats del continent africà.

## Referències

* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 282. ISBN 978-84-16728-37-4.
* ↑ BirdLife International. «Yellow-billed Kite. Milvus aegyptius» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Matriu de Cartan

En matemàtiques la matriu de Cartan és un terme amb tres significats. El nom fa referència al matemàtic francès Élie Cartan. Les matrius de Cartan en el context de l'àlgebra van ser inicialment investigades per Wilhelm Killing, mentre Cartan ho va fer amb la forma Killing. La matriu de Cartan d'un punt de referència arrel dona els valors de l'emparellament bilineal en les co-arrels simples.$<o,o>:''XxY->R$

## Determinants de les matrius de Cartan (de l'àlgebra de Lie simple)

Els determinants de les matrius de Cartan de l'àlgebra de Lie simple es donen a la taula a continuació.
| $A_{n}$ | ,$B_{n}$$n\geq 2$ | ,$C_{n}$$n\geq 2$ | ,$D_{n}$$n\geq 4$ | ,$E_{n}$$n\geq 5$ | $F_{4}$ | $G_{2}$ |
| n+1 | 2 | 2 | 4 | 9-n | 1 | 1 |

## Referències

* ↑ Nicolas Perrin. «Classification of Cartan matrices». Hausdorff Center for Mathematics, 2012. Arxivat de l'original el 2014-02-01. [Consulta: 10 gener 2014].
* ↑ Serge Bouc. «On the Cartan matrix of Mackey algebras». Universite de Picardie, 01-07-2010. Arxivat de l'original el 2014-02-02. [Consulta: 12 gener 2014].
* ↑ Daniel Finley. «Structure of the Root Spaces for Simple Lie Algebras». Department of Physics and Astronomy of The University of New Mexico, 2009. [Consulta: 21 gener 2014].
* ↑ Juri Smirnov. «Group Theory». Max-Planck Institute for nuclear physics, 23-11-2011. Arxivat de l'original el 2014-02-01. [Consulta: 10 gener 2014].
* ↑ William Crawley-Boevey. «LECTURES ON REPRESENTATION THEORY AND INVARIANT THEORY». Mathematical Institute Oxford University, 01-04-1990. [Consulta: 10 gener 2014].
# Michael Turner

* Aquest article tracta sobre el cosmòleg. Si cerqueu altres persones amb el mateix nom, vegeu «Michael Turner (desambiguació)».
Michael Turner (Los Angeles, 29 de juny de 1949) és un cosmòleg, professor de la Universitat de Chicago que estudia l'origen de l'univers. A partir de la física de partícules, va predir l'existència de l'energia fosca, responsable de l'acceleració de l'expansió del cosmos. Segons les seves investigacions, aquesta energia podria ser també la responsable de l'asimetria entre matèria i antimatèria (fenomen conegut amb el nom de bariogènesi).
És coautor, amb Edward Kolb, del popular llibre de text L'Univers Primerenc (Addison-Wesley, 1990). Turner, junt amb E. Kolb, va ser guardonat amb el Premi Dannie Heineman d'Astrofísica el 2010. Diversos altres guardons, entre els quals destaquen els premis de l'American Astronomical Society, avalen la seva trajectòria científica i acadèmica.

## Referències

* ↑ Turner, M.S. 1999, The Third Stromlo Symposium: The Galactic Halo, 165, 431
* ↑ Kolb, E.W., & Turner, M.S. 1990, Frontiers in Physics, Reading, MA: Addison-Wesley, 1988, 1990
* ↑ «Grants, Prizes, and Awards». [Consulta: 10 febrer 2010]. «Còpia arxivada». Arxivat de l'original el 2009-10-02. [Consulta: 7 agost 2019].
# Matvei Mamikin

Matvei Mamikin (en rus Матвей Мамыкин) (Moscou, 31 d'octubre de 1994) és un ciclista rus, professional des del 2014 i actualment a l'equip Team Katusha Alpecin.

## Palmarès

* 2013
** Vencedor d'una etapa a la Friendship People North-Caucasus Stage Race
* 2015
** Vencedor d'una etapa al Giro de la Vall d'Aosta
** Vencedor d'una etapa al Tour de l'Avenir
* 2016
** Campió de Rússia sub-23 en contrarellotge

### Resultats a la Volta a Espanya

* 2016. 24è de la classificació general
* 2017. Abandona (19a etapa)

### Resultats al Giro d'Itàlia

* 2017. 87è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Matviïvka (Crimea)

* Per a altres significats, vegeu «Matvéievka».
Matviïvka (en (ucraïnès): Матвіївка, en rus: Матвеевка, Matvéievka) és un poble de la República Autònoma de Crimea a Ucraïna, que el 2014 tenia 277 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Middletown (Maryland)

Middletown és una població dels Estats Units a l'estat de Maryland. Segons el cens del 2000 tenia 2.668 habitants.

## Demografia

Segons el cens del 2000, Middletown tenia 2.668 habitants, 960 habitatges, i 728 famílies. La densitat de població era de 609,5 habitants per km².
Dels 960 habitatges en un 44,6% hi vivien nens de menys de 18 anys, en un 63,6% hi vivien parelles casades, en un 8,6% dones solteres, i en un 24,1% no eren unitats familiars. En el 18,9% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,21.
Per edats la població es repartia de la següent manera: un 32% tenia menys de 18 anys, un 5,4% entre 18 i 24, un 29,9% entre 25 i 44, un 21,7% de 45 a 60 i un 11% 65 anys o més.
L'edat mediana era de 36 anys. Per cada 100 dones de 18 o més anys hi havia 87,6 homes.
La renda mediana per habitatge era de 67.266 $ i la renda mediana per família de 80.115 $. Els homes tenien una renda mediana de 48.864 $ mentre que les dones 31.602 $. La renda per capita de la població era de 25.759 $. Entorn de l'1,8% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Middletown». American Fact Finder. Oficina del Cens dels Estats Units, 12-01-2010.
# Membrana tectòria

La membrana tectòria cobreix el solc espiral intern i l'òrgan de Corti.
La membrana tectòria cobreix parcialment les cèl·lules ciliades d'òrgan de Corti i vibra quan les ones de so del líquid l'empenyen.
# Miquel Roca

Miquel Roca és el nom dels següents personatges:
* Miquel Roca i Bennàssar
* Miquel Roca Carbonell, tirador d'esgrima olímpic.
* Miquel Roca i Junyent (Bordeus, Gascunya, 1940), polític i advocat català, militant de Convergència Democràtica de Catalunya, i un dels pares de la Constitució Espanyola de 1978 i de l'Estatut de Sau
# Modiin-Maccabim-Reut

Modi'in-Maccabim-Re'ut (en hebreu: מודיעין-מכבים-רעות) és la més nova de les ciutats de l'Estat d'Israel, està situada en el centre geogràfic del país, a 300 metres d'altitud sobre el nivell del mar. La seva pedra fonamental va ser col·locada el 1993 pel primer ministre Yitshaq Rabbín, i les seves obres de construcció van començar el 1994. En juliol de 1996 va començar el seu procés de població, sent proclamada ciutat en 2003.
El 2007 comptava amb una població de 67.100 habitants, després de la seva unificació amb les poblacions de la rodalia de Macabim (מכבים) i Re'ut (רעות). La ciutat es troba en ple procés de desenvolupament i expansió, amb una mitjana de construcció de 4.000 habitatges anuals, al cap del qual es té previst que arribi a acollir fins a 250.000 habitants, arribant així a ser la quarta ciutat del país darrere de Jerusalem, Tel-Aviv i Haifa.
La seva estratègica situació geogràfica la situa al centre mateix del país, a mig camí entre les dues majors ciutats, la capital Jerusalem i Tel-Aviv, distant uns 25 quilòmetres de cadascuna d'aquestes ciutats, i a uns 10 quilòmetres a l'est del camí troncal d'Israel, l'autovia 6, que a la seva conclusió haurà de recórrer l'Estat de sud a nord i és l'única via ràpida de pagament de peatge del país. Es troba en plena construcció la línia fèrria Tel-Aviv - Aeroport Internacional de Ben Gurion (aquest tram ja ha estat inaugurat en 2005) - Modi'ín, que haurà de connectar aquesta ciutat amb la zona costanera del país cap a mitjans de 2006, i conclourà a Jerusalem cap a finals del 2008.
Concebuda com una ciutat-jardí, la seva planificació obeeix a conceptes urbanístics d'avançada, entre els quals s'aprecien àmplies avingudes que respecten l'orografia; integració dels habitatges i les zones públiques en el paisatge i les abundants restes arqueològiques de la zona; soterrament de la totalitat de les infraestructures i cablejats, incloent la seva futura estació central de ferrocarril; separació clara de zones residencials, comercials, de serveis i polígons industrials; reciclat d'aigües pluvials per a la seva utilització en el reg de parcs i posterior reinserció en l'aqüífer, entre altres característiques excel·lents.
Emplaçada en el lloc històric de Modi'ín, va ser llar dels Macabeus, capdavanters de la rebel·lió en contra de la conquesta hel·lènica de Judea, al cap de la qual es van erigir triumfadors, instal·lant el Regne Asmoneu. Aquest regnat jueu, la durada del qual va ser d'uns 100 anys (164 aC-63 aC), fins a la invasió romana de Pompeu, va ser l'última etapa d'independència dels jueus, després de la qual va sobrevenir la pèrdua de la sobirania i la posterior diàspora de gairebé 1.900 anys, fins a la creació del modern Estat d'Israel en el segle xx.

## Enllaços externs

* Modiin-Maccabim-Reut - Lloc web oficial
# Mniàcies

Les mniàcies (Mniaceae) són una família de molses de l'ordre brials. Conté 17 gèneres àmpliament distribuïts per l'hemisferi Nord. Sovint tenen grans fulles planes i en la majoria d'espècies estan simplement o doblement dentades. Hi ha espècies erectes i espècies prostrades. El seu peristoma és doble.

## Gèneres

Alguns gèneres de la família, en negreta es remarquen gèneres amb espècies autòctones als Països Catalans:
* Cinclidium
* Cyrtomnium
* Leucolepis
* Mnium
* Orthomnion
* Plagiomnium
* Pseudobryum
* Rhizomnium
* Trachycystis

## Referències

* ↑ «Mniaceae». GBIF. [Consulta: 30 març 2019].
* ↑ Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
# Metaemoció

Una metaemoció és un sentiment suscitat com a conseqüència d'una emoció o d'un altre sentiment. Està associada al processament racional dels propis afectes, que mereixen un judici de valor que pot provocar una nova resposta emocional, per exemple sentir remordiments després d'haver experimentat una ràbia excessiva davant una situació.
Les metaemocions van ser descrites per Gottman el 1996 com un mecanisme que provoca una reacció de reafirmament o correcció de la conducta emocional i que es relaciona amb la consciència. Aquest mecanisme forma part de l'educació, ja que la persona aprèn que certes emocions són acceptades o condemnades pel seu grup de referència. Inclou activar la memòria humana, que recrea l'esdeveniment que ha provocat l'emoció que és jutjada.
La metaemoció és un concepte clau en la regulació emocional, que format part de les habilitats socials bàsiques i que es transmet amb la socialització primària.

## Referències

* ↑ Gottman, JM; Katz LF & Hooven C (1996). "Parental meta-emotion philosophy and the emotional life of families: Theoretical models and preliminary data". Journal of Family Psychology 10: 243–268
# Partit Comunista Guadalupeny

El Partit Comunista Guadalupeny (PCG) és un partit polític de Guadalupe d'ideologia comunista fundat el 30 de març de 1958 a Capesterre-Belle-Eau a partir de la secció local del Partit Comunista Francès. El seu secretari general és actualment Félix Flemin i manté una posició important dins el sindicat Confederació General del Treball de Guadalupe (CGTG). Edita el diari Nouvelles Étincelles.
El 1961 el Segon Congrés del partit identificava la unió total dels treballadors en la lluita per l'assoliment de l'autonomia interna de Guadalupe dins de la república francesa com la principal tasca política del partit. El Tercer Congrés del Partit, celebrat el 1964, va adoptar un programa polític, econòmic i social per a assolir l'autonomia, que cobreixi les demandes per a l'establiment de l'Assemblea Legislativa local i un òrgan executiu, la reforma agrària, la cooperació al desenvolupament, etc. El 1965 va esclatar un conflicte entre faccions en la direcció del partit. Una facció dissident va ser expulsada del partit el 1966-67. El quart congrés del partit es va celebrar el 1968. A partir de 1971 Guy Danent va ser el primer secretari del partit. Aleshores el partit tenia 1.500 membres. A les eleccions locals franceses de 1971 va obtenir 8 alcaldies.
El PCG ha enviat al llarg de la seva història dos diputats a l'Assemblea Nacional Francesa: han estat el farmacèutic Paul Lacave, alcalde de Capesterre-Belle-Eau el 1945-1977, i que fou diputat el 1967-1973, amb el 37,3% dels vots populars, i el professor de lletres Ernest Moutoussamy de 1981 fins a 1991, quan abandonà el Partit Comunista Guadalupenys en curs de mandat per a formar amb altres dissidents el Partit Progressista Democràtic Guadalupeny (PPDG), fundat el 1991.

## Enllaços externs

* (francès) El PCG, 50 anys després
* (rus) Гваделупская коммунистическая партия a Gran Enciclopèdia Soviètica
* Nouvelles Etincelles Arxivat 2010-11-27 a Wayback Machine.
# Pthreads

En informàtica, POSIX Threads, comunament conegut com pthreads, és un model d'execució que existeix independentment d'un llenguatge de programació, així com un model d'execució paral·lel. Permet que un programa controli múltiples fluxos de treball diferents que es superposen en el temps. Cada flux de treball es coneix com un fil, i la creació i el control d'aquests fluxos s'aconsegueix fent trucades a l'API POSIX Threads. POSIX Threads és una API definida per l'estàndard POSIX.1c de l'Institut d'Enginyers Elèctrics i Electrònics (IEEE) , extensions de Threads (IEEE Std 1003.1c-1995).
Les implementacions de l'API estan disponibles en molts sistemes operatius compatibles amb POSIX semblants a Unix, com ara FreeBSD, NetBSD, OpenBSD, Linux, macOS, Android, Solaris, Redox i AUTOSAR Adaptive, normalment s'agrupen com a biblioteca libpthread. També existeixen implementacions de DR-DOS i Microsoft Windows : dins del subsistema SFU/SUA que proporciona una implementació nativa d'una sèrie d'API POSIX, i també dins de paquets de tercers com pthreads-w32, que implementa pthreads a sobre de API de Windows existent.

## Continguts

pthreads defineix un conjunt de tipus de llenguatge de programació C, funcions i constants. S'implementa amb una capçalera pthread.h i una biblioteca de fils.
Hi ha uns 100 procediments de fils, tots amb el prefix pthread_ i es poden classificar en quatre grups:
* Gestió de fils: creació, unió de fils, etc.
* Mutexs
* Variables de condició
* Sincronització entre fils mitjançant bloquejos i barreres de lectura escriptura
* Spinlocks

## Referències

* ↑ «pthreads(7) - Linux manual page» (en anglès). [Consulta: 11 desembre 2023].
* ↑ «libc/bionic/pthread.c - platform/bionic - Git at Google» (en anglès). android.googlesource.com. [Consulta: 11 desembre 2023].
* ↑ «Pthread Win-32: Level of standards conformance» (en anglès), 22-12-2006. Arxivat de l'original el 2010-06-11. [Consulta: 29 agost 2010].
* ↑ «Linux Tutorial: POSIX Threads» (en anglès). [Consulta: 11 desembre 2023].
# José Beyaert

José Beyaert (Lens, 1 d'octubre de 1925 - La Rochelle, 11 de juny de 2005) va ser un ciclista francès, que fou professional entre 1949 i 1952. Els seus principals èxits els aconseguí com a ciclista amateur, en guanyar dues medalles als Jocs Olímpics de Londres de 1948, la d'or de la prova en ruta i la de bronze a la contrarellotge per equips.
El 1952 Beyaert marxà a viure a Colòmbia, on es convertí en entrenador de la selecció colombiana de ciclisme i en comentarista esportiu. A Colòmbia aconseguí la victòria més important en una cursa per etapes, la victòria a la Volta a Colòmbia de 1952.

## Palmarès

* 1948
** Medalla d'or de la prova en ruta dels Jocs Olímpics de Londres de 1948
** Medalla de bronze de la contrarellotge per equips dels Jocs Olímpics de Londres de 1948
* 1949
** 1r a Algiers
** 1r al Gran Premi de l'Écho d'Alger
* 1950
** 1r al Gran Premi d'Isbergues
** 1r a Avinyó
** 1r al Gran Premi Helyett
** 1r a la París-Boulogne-sur-Mer
* 1952
** 1r a la Volta a Colòmbia i vencedor de 5 etapes
* 1953
** Vencedor de 2 etapes a la Volta a Colòmbia
* 1955
** Vencedor de 3 etapes a la Volta a Colòmbia

### Resultats al Tour de França

* 1950. 47è de la classificació general
* 1951. Abandona (7a etapa)

### Resultats al Giro d'Itàlia

* 1950. 72è de la classificació general

## Referències

* 1 2 «Olympedia – José Beyaert». [Consulta: 18 octubre 2023].
* ↑ Rendell, Matt. Kings of the Mountains, 2002. ISBN 1-85410-837-9.

## Enllaços externs

* Palmarès i biografia de José Beyaert a memoire-du-cyclisme.eu
# Marcos Rojo

Marcos Rojo (nascut el 20 de març de 1990, a prop de Buenos Aires, a La Plata) és un futbolista professional argentí que juga actualment al Manchester United FC, a Anglaterra. També juga a la selecció absoluta de l'Argentina.

## Clubs

Va debutar l'any 2008 en el partit de la primera divisió argentina Colón - Estudiantes de La Plata, partit que va acabar en empat a 0. Va estar al club fins al 2010, on amb 20 anys justos va començar la seva aventura al futbol rus, fitxat per l'Spartak de Moscou al desembre de l'any 2010. El valor d'aquesta transferència fou de 2 milions d'euros. L'estada de Marcos al futbol rus va passar sense pena ni glòria i es queda a l'Spartak de Moscou fins que va tenir els 22 anys, edat a la que va ser transferit al futbol portugués.
En arribar a la capital lusitana, va completar dues bones temporades, a l'estiu del 2014, és convocat al Mundial del Brasil 2014 pel seleccionador argentí Alejandro Sabella, un vell conegut d'Estudiantes de La Plata. Allà va fer un bon Mundial, fet que va cridar l'atenció del seu nou club. El seu traspàs a Manchester United FC es va completar per la xifra de 20 milions d'euros més la cessió del futbolista Nani, qui ja va jugar a l'Sporting de Lisboa. Així, es converteix en el quart futbolista argentí que va anar al Manchester United.
Marcos Rojo amb l'Argentina :
Selecció de futbol de l'Argentina – Copa Amèrica de futbol 2011
1 Carrizo •
2 Garay •
3 Zabaleta •
4 Burdisso •
5 Cambiasso •
6 G. Milito •
7 Di María •
8 Zanetti •
9 Higuaín •
10 Messi •
11 Tévez •
12 Andújar •
13 Pareja •
14 Mascherano •
15 Biglia •
16 Agüero •
17 Rojo •
18 Pastore •
19 Banega •
20 Gago •
21 Lavezzi •
22 D. Milito •
23 Romero •
Seleccionador: Batista
Selecció de futbol de l'Argentina – Copa del Món de Futbol 2014
1 Romero •
2 Garay •
3 Campagnaro •
4 Zabaleta •
5 Gago •
6 Biglia •
7 Di María •
8 Pérez •
9 Higuaín •
10 Messi  •
11 Rodríguez •
12 Orión •
13 A. Fernández •
14 Mascherano •
15 Demichelis •
16 Rojo •
17 F. Fernández •
18 Palacio •
19 Álvarez •
20 Agüero •
21 Andújar •
22 Lavezzi •
23 Basanta •
Seleccionador: Sabella
Selecció de futbol de l'Argentina – Copa del Món de Futbol 2018
1 Guzmán •
2 Mercado •
3 Tagliafico •
4 Ansaldi •
5 Biglia •
6 Fazio •
7 Banega •
8 Acuña •
9 Higuaín •
10 Messi  •
11 Di María •
12 Armani •
13 Meza •
14 Mascherano •
15 Lanzini •
16 Rojo •
17 Otamendi •
18 Salvio •
19 Agüero •
20 Lo Celso •
21 Dybala •
22 Pavón •
23 Caballero •
Entrenador: Jorge Sampaoli :